./data/phi0914/phi0012/phi0914.phi0012.perseus-lat2.xml
Titus Livius (Livy)
Servilius, ut consulatu abiit, C  Nautio et P        Valerio consulibus, initio statim anni ab L  Caedicio et T  Statio tribunis die       dicta non, ut Menenius, precibus suis aut patrum, sed cum multa fiducia       innocentiae gratiaeque tribunicios impetus tulit  et huic proelium cum Tuscis ad Ianiculum erat crimini  sed       fervidi animi vir, ut in publico periculo ante, sic tum in suo, non tribunos       modo sed plebem oratione feroci refutando, exprobrandoque T  Meneni damnationem       mortemque, cuius patris munere restituta quondam plebs eos ipsos quibus tum       saeviret magistratus, eas leges haberet, periculum audacia discussit  iuvit et Verginius collega testis productus, participando laudes;       magis tamen Menenianum—adeo mutaverant animi—profuit iudicium